**Výzva na predloženie ponuky**

podľa § 117 Zadávanie zákaziek s nízkymi hodnotami podľa zákona č. 343/2015 Z. z. o verejnom obstarávaní a o zmene a doplnení niektorých zákonov na uskutočnenie stavebných prác.

Mesto Banská Bystrica je verejným obstarávateľom podľa §7 ods. 1 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

Touto cestou Vás žiadame o predloženie ponuky v zmysle § 117 ZVO na nižšie špecifikovaný predmet zákazky

1. **Identifikácia verejného obstarávateľa**

Názov: **Mesto Banská Bystrica**

Sídlo: Československej armády 26, 974 01 Banská Bystrica

Štatutárny zástupca: MUDr. Ján Nosko, primátor mesta

IČO: 00313271

DIČ: 2020451587

internetová stránka: [www.banskabystrica.sk](http://www.banskabystrica.sk)

kontaktná osoba: Ing. Martina Babicová, osoba poverená vykonanímVO, 0903/564643

Webové sídlo (internetová adresa): <https://www.banskabystrica.sk/>

Kompletné podklady sú dostupné priamo a úplne bez obmedzení či poplatkov nainternetovej adrese: <https://www.banskabystrica.sk/obstaravania/kategorie-obstaravani/zakazky-z-nizkou-hodnotou/>

1. **Názov predmetu zákazky:**

**„Budovanie a zlepšenie technického vybavenia jazykových učební, odborných učební a školských knižníc základných škôl, Banská Bystrica – Stavebné práce ”**

**Druh zákazky:** uskutočnenie stavebných prác

1. **Opis predmetu zákazky:**

Predmet zákazky je zadefinovaný v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov zákazka na uskutočnenie stavebných prác s predmetom podrobne vymedzeným v tejto výzve na predkladanie ponúk. Predmetom zákazky sú stavebné práce pod názvom:

Budovanie a zlepšenie technického vybavenia jazykových učební, odborných učební a školských knižníc základných škôl, Banská Bystrica – Stavebné práce

**Predmet zákazky je rozdelený na štyri (4) časti:**

Predmetom zákazky je realizácia vybraných stavebných prác v rámci jazykových učební, odborných učební a školských knižníc

pre 4 projekty v rámci 4 samostatných základných škôl v pôsobnosti mesta Banská Bystrica.

1. ZŠ Ďumbierska 17, Banská Bystrica
2. ZŠ Jána Bakossa, Banská Bystrica
3. ZŠ Slobodného Slovenského vysielača, Banská Bystrica
4. ZŠ Jozefa Gregora Tajovského, Banská Bystrica

**Časť: 1**

**ZŠ Ďumbierska 17, Banská Bystrica**

Realizácia stavebných prác bude spočívať v stavebných úpravách odborných učební: odborná biologicko-chemická učebňa a odborná polytechnická učebňa.

* bližšia špecifikácia stavebných prác je uvedená vo výkaze výmer a v podkladovej dokumentácii, ktoré sú samostatnými prílohami výzvy na predkladanie ponúk.

**Časť: 2**

**ZŠ Jána Bakossa, Banská Bystrica**

Realizácia stavebných prác bude spočívať v stavebných úpravách odborných učební: odborná jazyková učebňa, prírodovedná odborná učebňa fyziky, odborná polytechnická učebňa a odborná IKT učebňa.

* bližšia špecifikácia stavebných prác je uvedená vo výkaze výmer a v podkladovej dokumentácii, ktoré sú samostatnými prílohami výzvy na predkladanie ponúk.

**Časť: 3**

**ZŠ Slobodného Slovenského vysielača, Banská Bystrica**

Realizácia stavebných prác bude spočívať v stavebných úpravách odborných učební: jazyková učebňa 1, jazyková učebňa 2, biologicko-chemická učebňa a polytechnická učebňa.

* bližšia špecifikácia stavebných prác je uvedená vo výkaze výmer a v podkladovej dokumentácii, ktoré sú samostatnými prílohami výzvy na predkladanie ponúk.

**Časť: 4**

**ZŠ Jozefa Gregora Tajovského, Banská Bystrica**

Realizácia stavebných prác bude spočívať v stavebných úpravách odborných učební: prírodovedná učebňa biológie.

* bližšia špecifikácia stavebných prác je uvedená vo výkaze výmer a v podkladovej dokumentácii, ktoré sú samostatnými prílohami výzvy na predkladanie ponúk.

Podkladová dokumentácia k jednotlivým častiam obsahuje podklady, výkresy k zákazkám, príloha č. 5 Výzvy na predkladanie ponúk. Zároveň rozsah stavebných prác je uvedený v rámci jednotlivých výkazoch výmer, príloha č.4 Výzva na predkladanie ponúk.

Obhliadku je možné vykonať v pracovných dňoch od 9:00 hod. – 14:00 hod.. Kontaktná osoba : **Ing. Dušan Kozák ,** [**dusan.kozak@banskabystrica.sk**](mailto:dusan.kozak@banskabystrica.sk)**; t.č.: 048/4330 635.**

Bližšie informácie týkajúce sa predmetu zákazky, ktoré môžu uchádzači potrebovať k vypracovaniu ponuky je možné získať u vyššie uvedenej kontaktnej osoby obstarávateľa, s ktorou je možné dohodnúť si dátum a čas konania miestnej obhliadky. Výdavky spojené s miestnou obhliadkou idú na ťarchu uchádzača. Obstarávateľ odporúča všetkým uchádzačom vykonať miestnu obhliadku, aby boli dostatočne oboznámení s existujúcimi pomermi v existujúcich objektoch zákldných škôl.

1. **Spoločný slovník obstarávania (CPV):**

CPV kód hlavný slovník:

45000000-7 Stavebné práce

45432110-8 - Kladenie podláh

45410000-4 - Omietkarské práce

45310000-3 - Elektroinštalačné práce

45231300-8 - Stavebné práce na stavbe potrubných vedení vody a kanalizácie

Doplnkový slovník : IA 13-5 Rekonštrukcia

1. **Predpokladaná hodnota zákazky:** 44 365,54 € bez DPH

|  |  |
| --- | --- |
| **PHZ** | **cena bez DPH** |
| ZŠ Jána Bakossa | 20 905,84 |
| ZŠ Tajovského | 7 201,75 |
| ZŠ Slobodného Slovenského vysielača | 5 621,13 |
| ZŠ Ďumbierska | 10 636,82 |
| ***SPOLU*** | **44 365,54** |

1. **Rozdelenie predmetu zákazky na časti:**

Áno

Predmet zákazky je rozdelený na 4 časti. Uchádzač predloží ponuku na ním zvolenú časť ( časť č.1,2,3 alebo 4) samostatne alebo alebo na niekoľko ním vybraných častí alebo kompletne na všetky časti.

1. **Trvanie zmluvy alebo lehota dodania:**

**Predpokladaný termín plnenia**: ukončenie realizácie diela - **do ....... kalendárnych dní (KD) odo dňa prevzatia staveniska** – viď. čl. 2, bod 2. 1 – Čas plnenia, samostatne pre každú časť = každú základnú školu – Návrh zmluvy o dielo – Príloha č. 2 Výzvy na predkladanie ponúk.

1. ZŠ Ďumbierska 17, Banská Bystrica – 30 KD
2. ZŠ Jána Bakossa, Banská Bystrica – 30 KD
3. ZŠ Slobodného Slovenského vysielača, Banská Bystrica – 30 KD
4. ZŠ Jozefa Gregora Tajovského, Banská Bystrica – 45 KD
5. **Lehota viazanosti cenovej ponuky**

Do 30.04.2022

1. **Druh zákazky a miesto realizácie predmetu zákazky:**

Zákazka na uskutočnenie stavebných prác.

**Okres Banská Bystrica, Mesto Banská Bystrica, jednotlivé základné školy v zriaďovateľskej pôsobnosti mesta Banská Bystrica** – **4 základné školy** presné určenie miesta viď. Zmluva o dielo, čl. I, bod 1.2, samostatne pre každú časť = každú základnú školu – Príloha č. 2 Výzvy na predkladanie ponúk.

1. Základná škola, Ďumbierska 17, Banská Bystrica, súpisné číslo 3120, ktorá stojí na parc. č.: C KN 1315/1 v k.ú. Sásová
2. Základná škola, J. Bakossa, Banská Bystrica, súpisné číslo 5284, ktorá stojí na parc. č.: C KN 2151/5 v k.ú. Banská Bystrica
3. Základná škola Slobodného slovenského vysielača, Skuteckého 8, Banská Bystrica, súpisné číslo 121, ktorá stojí na parc. č.: C KN 130 v k.ú. Banská Bystrica
4. Základná škola, J.G. Tajovského, Banská Bystrica, súpisné číslo 6463, ktorá stojí na parc. č.: C KN 1527/130 v k.ú. Podlavice
5. **Hlavné podmienky financovania a platobné podmienky:**

Predmet zákazky bude financovaný z dotácie z Integrovaného operačného programu, výzva IROP-PO2-SC222-2016-13 - Budovanie a zlepšenie technického vybavenia jazykových učební, školských knižníc, odborných učební rôzneho druhu v základných školách a z vlastných finančných zdrojov prijímateľa.

1. **Spôsob vzniku záväzku:**

Na základe Zmluvy o dielo č.... a následnej fakturácie. Podrobnejšie informácie sú uvedené v Zmluve o dielo č. ...(Návrh) príloha č. 2 (samostatne pre každú časť).

Požiadavky verejného obstarávateľa uvedené v návrhu Zmluvy o dielo č… sú pre uchádzača záväzné.

1. **Podmienky účasti a dokumenty požadované verejným obstarávateľom**

**Osobné postavenie**

Uchádzač musí spĺňať podmienky účasti týkajúce sa osobného postavenia

podľa § 32 ods.1 , písm. e) a f) nasledovne:

**Uchádzač musí mať oprávnenie na výkon činnosti v rozsahu, ktorý zodpovedá predmetu zákazky** - §32 ods. 1 písm. e) – verejný obstarávateľ si túto skutočnosť overí v súlade s platnou legislatívou po predložení ponúk.

**Uchádzač nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu -** §32 ods. 1 písm. f) – verejný obstarávateľ si túto skutočnosť overí v súlade s platnou legislatívou po predložení ponúk, zároveň uchádzač predloží čestné vyhlásenie.

**Ekonomické a finančné postavenie**

* nepožaduje sa

**Technická alebo odborná spôsobilosť**

* nepožaduje sa

1. **Obsah ponuky:**

*Ponuka predložená uchádzačom musí obsahovať:*

* 1. **Návrh uchádzača na plnenie kritérií** - **Príloha č. 1** *(min. názov alebo obchodné meno uchádzača, adresu, sídlo, IČO, DIČ, telefónne číslo)* - *podpísaný uchádzačom alebo osobou oprávnenou konať za uchádzača.*
  2. **Návrh Zmluvy o dielo č.... (Príloha č.2)** *s vyplnením údajov za uchádzača, návrhov na plnenie kritérií určených na hodnotenie ponúk, podpísaný uchádzačom alebo osobou oprávnenou konať za uchádzača -* **uchádzač vypĺňa za tú časť zákazky, na ktorú predkladá ponuku.**
  3. Čestné vyhlásenie podľa § 32 ods. 1 písm. f), že zákona č. 343/2015 Z. z**. o verejnom obstarávaní – Príloha č. 3 -** *podpísané uchádzačom alebo osobou oprávnenou konať za uchádzača,* **predkladá len raz bez ohľadu na koľko častí predkladá ponuku***.*
  4. Výkaz výmer - **Príloha č. 4 -** *podpísané uchádzačom alebo osobou oprávnenou konať za uchádzača* vo formáte pdf. a excell **za tú časť zákazky, na ktorú predkladá ponuku**.

1. **Lehota a miesto predkladania Ponúk:**
   1. Lehota na predkladanie ponúk je stanovená do: **25.10.2021 do 10:00 hod**.
   2. Miesto predkladania ponúk: **Mesto Banská Bystrica** na adresu uvedenú v **bode 1.**
   3. **Poštou** na adresu uvedenú v bode 1.v obálke označenej **„*ZŠ – stavebné práce“*** ***a „NEOTVÁRAŤ“***
   4. **Osobne** na adrese sídla uvedenej v bode 1. na sekretariáte v obálke označenej **„ *ZŠ – stavebné práce “*** a ***„NEOTVÁRAŤ“***
   5. **Mailom** na adresy: [martina@euprojekty.sk](mailto:martina@euprojekty.sk), [dusan.kozak@banskabystrica.sk](mailto:dusan.kozak@banskabystrica.sk) (v skenoch podpísaných kópií dokumentov) s označením **„ *ZŠ – stavebné práce “*** a ***„NEOTVÁRAŤ“***
   6. Uchádzač môže ponuku vziať späť alebo zmeniť najneskôr do termínu predkladania ponúk uvedeného v tomto odseku.
   7. **Ponuky sa predkladajú v slovenskom jazyku,** resp. v českom jazyku
   8. **Otváranie ponúk -** Dátum a čas otvárania ponúk **25.10.2021 o** **10:30 hod.**

**- Miesto otvárania ponúk: ako je uvedené** **v bode 1.**

Otvárania sa môžu zúčastniť všetci uchádzači, ktorí predložili ponuku.

1. **Spôsob predloženia ponuky :**

Uchádzač, ktorý je oprávnený dodať predmet zákazky predloží iba jednu ponuku. Alternatívne riešenia sú neprípustné.

1. **Kritériom na vyhodnotenie ponúk je:**

**Cena v Eur s DPH za uslutočnenie stavebných prác - jednotlivo za každú časť predmetu zákazky samostatne**

Návrhy na plnenie jednotlivých kritérií určených obstarávateľom na vyhodnotenie ponúk (*ďalej len „návrhy na plnenie“)* budú vyjadrené v nasledovných/príslušných jednotkách:

* 1. **Cena v Eur s DPH za uskutočnenie stavebných prác - predmetu obstarávania ( EUR )**

*jednotlivo za každú časť predmetu zákazky samostatne – časť č. 1, 2,3,4*

**Úspešným uchádzačom** sa stane ten uchádzač, ktorého cena s DPH za uskutočnenie stavebných prác- predmetu obstarávania *(jednotlivo za každú časť predmetu zákazky samostatne)* bude najnižšia, t.j. vo vyhodnotení ponúk sa umiestnil na prvom mieste. Táto ponuka bude identifikovaná ako úspešná. Ostatné ponuky, ktorých cena s DPH za uskutočnenie stavebných prác - predmetu obstarávania *(jednotlivo za každú časť predmetu zákazky samostatne)* bude vyššia ako cena úspešného uchádzača, budú identifikované ako neúspešné.

**Poradie uchádzačov** bude stanovené vo vyhodnotení ponúk nasledovne. Na prvom mieste sa umiestni úspešný uchádzač. **Ako druhý v poradí** sa umiestni uchádzač, ktorý vo svojej ponuke predloží druhú najnižšiu cenu za predmet zákazky v EUR s DPH **atď**. *(jednotlivo za každú časť predmetu zákazky samostatne).*

**Ak, dvaja alebo viacerí uchádzači dosiahnu rovnakú cenu,** úspešným uchádzačom sa stane ten uchádzač, ktorý predložil ponuku skôr.

**Spôsob určenia ceny**

1. Uchádzačom navrhovaná cena musí zahŕňať všetky náklady spojené s plnením predmetu zákazky.
2. Ak uchádzač nie je platcom DPH, uchádzač na túto skutočnosť vo svojej ponuke upozorní. Cena uchádzača, ktorý nie je platcom DPH, bude posudzovaná ako cena celkom.
3. Uchádzač musí v cene predmetu zákazky uviesť pre každú požadovanú položku aj jednotkovú cenu. Celková cena je daná súčinom jednotkovej ceny a množstva uvedeného v zozname položiek, **uvedená bude s presnosťou na 2 desatinné miesta a celková cena za predmet zákazky bude uvedená s presnosťou na 2 desatinné miesta.**

Položky **(jednotlivé časti predmetu zákazky - s uvedením konkrétnych ponúkaných výrobkov/produktov ak ponúka ekvivalentné výrobky/produkty)** uvedené v zozname položiek, pre ktoré uchádzač neuvedie jednotkovú cenu, budú považované za už zahrnuté v iných cenách.

1. Kalkulácia nákladov rozpočtu diela špecifikovaná vo výkaze výmer bude ďalej obsahovať všetky náklady spojené s realizáciou zákazky, kde do jednotlivých položiek budú premietnuté aj náklady na komplexné plnenie predmetu zákazky v súlade s podkladovou dokumentáciou, ako napr. náklady na odvoz odpadov vrátane poplatku za skládku, telefón, zriadenie, prevádzku a vypratanie zariadenia staveniska, náklady na spotrebu elektrickej energie a vody a služby s tým spojené, poistné stavby počas realizácie, kompletačná činnosť, skúšky, revízie a merania kontroly kvality prác a pod..

Pri určovaní cien jednotlivých položiek výkazu výmer je potrebné venovať pozornosť všetkým požadovaným údajom, ako aj pokynom a záväzkom vyplývajúcim z pokynov pre uchádzačov na zhotovenie ponuky, z obchodných podmienok dodania predmetu obstarávania, ako aj z iných dokladov tvoriacich súčasť zmluvného záväzku, t.j. v cenách jednotlivých položiek bude premietnutá cena komplexného plnenia predmetu zákazky v zmysle Podkladovej dokumentácie.

Uchádzač cenu špecifikuje na základe jednotlivých výkazov výmer a to tak, že ocení jednotlivé položky. Uchádzač musí v cene stavebných prác uviesť pre každú požadovanú položku jednotku, počet jednotiek a jednotkovú cenu. Celková cena je daná súčinom počtu jednotiek a jednotkovej ceny a množstva uvedeného vo výkaze výmer. Spôsob určenia ceny musí byť zrozumiteľný, jasný a bez matematických chýb.

Všetky materiály a technológie použité v procese realizácie musia byť platne certifikované, resp. musia byť v súlade so zákonom o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

a) V súvislosti s označením niektorých materiálov a výrobkov vo výkaze výmer obchodným názvom verejný obstarávateľ umožňuje predloženie ponuky s použitím ekvivalentných materiálov a výrobkov s tým, že takéto použitie bude označené v ponuke slovom „ekvivalentný“. Použite ekvivalentného riešenia nemôže byť dôvodom predĺženia lehoty realizácie, zníženie kvality alebo zmeny ceny predmetu zákazky.

b) Ak uchádzač nevyužije možnosť použitia ekvivalentu a neuvedie vo svojej ponuke obchodný názov materiálu alebo výrobku, ktorý bol vo výkaze výmer označený obchodným názvom, bude mať verejný obstarávateľ za to, že uchádzač uvažoval s tým materiálom, technológiou, prípadne výrobkom, ktorého obchodný názov uviedol verejný obstarávateľ.

c) Pri použití ekvivalentného riešenia niektorých druhov materiálov, výrobkov a technologických zariadení musia tieto mať vlastnosti (parametre) rovnocenné vlastnostiam (kvalitatívnym, technickým a estetickým parametrom) výrobkov (materiálov, technológií, atď.), ktoré uviedol verejný obstarávateľ vo výkaze výmer. Posúdenie ekvivalentnosti je výlučne v kompetencii verejného obstarávateľa.

d) Predmet zákazky v celom rozsahu je opísaný tak, aby bol presne a zrozumiteľne špecifikovaný. Opis vychádza z podkladovej dokumentácie samostatne pre jednotlivé časti 1 až 4, aby mohli byť dosiahnuté ekonomické a technické parametre, požadované riadiacim orgánom poskytovateľa nenávratného finančného príspevku na túto zákazku. Ak by sa niektorá z technických požiadaviek odvolávala na konkrétneho výrobcu, výrobný postup, značku, patent, typ, krajinu alebo miesto pôvodu alebo výroby, osoba povinná umožní nahradiť takýto výrobok ekvivalentným výrobkom pod podmienkou, že ekvivalentný výrobok bude spĺňať úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré sú uvedené technológie a zariadenia určené a schválené.

**Ak bola predložená viac ako jedna ponuka, prijímateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritéria na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí.**

Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby prijímateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.

Ak Zadávateľ identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

1. **Použitie elektronickej aukcie:** nie
2. **Vysvetľovanie dokladov na preukázanie splnenia podmienok účasti**

Zadávateľ písomne požiada uchádzača o vysvetlenie alebo o doplnenie predložených dokladov, ak z predložených dokladov nie je možné posúdiť ich platnosť alebo splnenie podmienky účasti. Ak zadávateľ neurčí dlhšiu lehotu, uchádzač doručí vysvetlenie alebo doplnenie predložených dokladov, pričom v oboch prípadoch je tak povinný urobiť do

1. dvoch pracovných dní odo dňa odoslania žiadosti, ak sa komunikácia uskutočňuje prostredníctvom elektronických prostriedkov
2. piatich pracovných dní odo dňa doručenia žiadosti, ak sa komunikácia uskutočňuje inak, ako podľa písm. a) tohto bodu.
3. **Vylúčenie uchádzača**

Zadávateľ vylúči uchádzača, ktorý je v tom istom postupe zadávania zákazky súčasne členom skupiny dodávateľov, ktorá predkladá ponuku na tú istú časť predmetu zákazky.

Zadávateľ vylúči ponuku, ak:

1. ponuka nespĺňa požiadavky na predmet zákazky uvedené v dokumentoch potrebných na vypracovanie ponuky,
2. uchádzač nedoručí písomné vysvetlenie ponuky na základe požiadavky a to do:

dvoch pracovných dní odo dňa odoslania žiadosti o vysvetlenie, ak Zadávateľ neurčil dlhšiu lehotu a komunikácia sa uskutočňuje prostredníctvom elektronických prostriedkov,

piatich pracovných dní odo dňa doručenia žiadosti o vysvetlenie, ak Zadávateľ neurčil dlhšiu lehotu a komunikácia sa uskutočňuje inak ako podľa prvého bodu,

1. uchádzačom predložené vysvetlenie ponuky nie je svojim obsahom v súlade s požiadavkou podľa výzvy,
2. uchádzač nedoručí písomné odôvodnenie mimoriadne nízkej ponuky do piatich pracovných dní odo dňa doručenia žiadosti, ak Zadávateľ neurčil dlhšiu lehotu,
3. uchádzačom predložené vysvetlenie mimoriadne nízkej ponuky a dôkazy dostatočne neodôvodňujú nízku úroveň cien alebo nákladov najmä s ohľadom na skutočnosti podľa výzvy,
4. uchádzač poskytol nepravdivé informácie alebo skreslené informácie s podstatným vplyvom na vyhodnotenie ponúk,
5. uchádzač sa pokúsil neoprávnene ovplyvniť postup súťaže.

Zadávateľ písomne oznámi uchádzačovi jeho vylúčenie s uvedením dôvodov vyplývajúcich najmä z nesúladu predloženej ponuky s požiadavkami na predmet zákazky určenými zadávateľom.

1. **Oznámenie o výsledku vyhodnotenia cenových ponúk:**

Zadávateľ po skončení postupu podľa predošlého bodu a po odoslaní všetkých oznámení o vylúčení uchádzača/uchádzačov, bezodkladne písomne oznámi všetkým uchádzačom, ktorých ponuky sa vyhodnocovali, výsledok vyhodnotenia ponúk, vrátane poradia uchádzačov

Úspešnému uchádzačovi, resp. úspešným uchádzačom bude oznámené, že Zadávateľ jeho/ich ponuku, resp. ponuky prijíma. Súčasne ostatným neúspešným uchádzačom jednotlivo bude oznámené, že neuspeli, s uvedením dôvodu, resp. dôvodov neprijatia ich ponuky a identifikácie úspešného uchádzača, resp. úspešných uchádzačov, informácie o charakteristikách a výhodách jeho/ich ponuky/ponúk.

1. **Vysvetlenie:**

V prípade potreby vysvetlenia údajov uvedených vo výzve na predkladanie ponúk, môže požiadať ktorýkoľvek zo záujemcov o ich vysvetlenie priamo u kontaktnej osoby elektronickou poštou na adrese: [martina@euprojekty.sk](mailto:martina@euprojekty.sk).

Prijímateľ, ak je to nevyhnutné, môže doplniť informácie uvedené vo výzve na predkladanie ponúk, ktoré preukázateľne súčasne oznámi všetkým známym záujemcom, najneskôr 3 dni pred uplynutím lehoty na predkladanie ponúk a zverejní na https://www.banskabystrica.sk/obstaravania/kategorie-obstaravani/zakazky-z-nizkou-hodnotou/.

1. **Doplňujúce informácie:**

Zaslanie Výzvy na predkladanie ponúk v rámci zadávania zákazky a prípadná komunikácia s dodávateľmi bude zabezpečovaná e-mailom. Predkladanie ponúk je možné realizovať podľa bodu 14. tejto výzvy poštovou zásielkou (kuriérom), osobne, resp. predložiť na obidve e-mailové adresy určené pre elektronickú komunikáciu.

Príjemca elektronickej pošty bude vždy vyzvaný na potvrdenie prijatia každej správy v písomnej odpovedi.

Informácia o vyhodnotení ponúk bude dodávateľom zaslaná na ich e-mailovú adresu. Úspešný dodávateľ bude vyzvaný na súčinnosť a na uzavretie Zmluvy.

Prijímateľ neuzavrie Zmluvu s dodávateľom alebo dodávateľmi, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora, alebo ktorých subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora. Úspešný dodávateľ v Zmluve najneskôr v čase jej uzavretia uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

Ponuka dodávateľa musí byť predložená v slovenskom alebo českom jazyku. Ak má dodávateľ sídlo mimo územia Slovenskej republiky, doklady a dokumenty tvoriace súčasť ponuky musia byť predložené v pôvodnom jazyku a súčasne musia byť preložené do slovenského jazyka, okrem dokladov predložených v českom jazyku.

V prípade osobného doručenia ponuky zo strany potenciálneho dodávateľa, je povinnosťou prijímateľa vydať potvrdenie o prevzatí ponuky, ak o to potenciálny dodávateľ požiada.

Prijímateľ je povinný uzatvoriť zmluvu v súlade s výzvou na predkladanie ponúk a s ponukou úspešného dodávateľa.

Prijímateľ môže zrušiť použitý postup zadávania zákazky, ak

a) ani jeden potenciálny dodávateľ nesplnil podmienky uvedené vo výzve na predkladanie ponúk,

b) ak sa zmenili okolnosti, za ktorých sa vyhlásilo obstarávanie (pozn. tieto okolnosti je prijímateľ povinný pomenovať a odôvodniť zrušenie postupu zadávania zákazky).

V Banskej Bystrici, dňa: 11.10.2021

MUDr.Ján Nosko

Primátor mesta

**Prílohy výzvy:**

Príloha č. 1 – Návrh uchádzača na plnenie kritéria

Príloha č. 2 – Zmluva o dielo č….(návrh) samostatne časť č. 1, 2 až časť č. 4

Príloha č. 3 – Čestné vyhlásenie -§ 32 ods. 1 písm. f)1

Príloha č. 4 - Výkaz výmer samostatne časť č. 1, 2 až časť č. 4

Príloha č. 5 - Podkladová dokumentácia (výkresy) samostatne časť č. 1, 2 až časť č. 4